CELEX: 62011CN0613
Language: sk
Date: 2011-11-30 00:00:00
Title: Vec C-613/11: Žaloba podaná 30. novembra 2011 — Európska komisia/Talianska republika

4.2.2012   
            
            
               SK
            
            
               Úradný vestník Európskej únie
            
            
               C 32/16
            
         Žaloba podaná 30. novembra 2011 — Európska komisia/Talianska republika
   (Vec C-613/11)
   2012/C 32/29
   Jazyk konania: taliančina
   
      Účastníci konania
   
   
      Žalobkyňa: Európska komisia (v zastúpení: B. Stromsky a D. Grespan, splnomocnení zástupcovia)
   
      Žalovaná: Talianska republika
   
      Návrhy žalobkyne
   
   
               —
            
            
               určiť, že neprijatím v stanovených lehotách všetkých opatrení nevyhnutných na vymáhanie protiprávnej štátnej pomoci nezlučiteľnej so spoločným trhom a s rozhodnutím Komisie [2008/92/ES] z 10. júla 2007 o schéme štátnej pomoci Talianska v prospech sektora lodnej dopravy na Sardínii (oznámené 11. júla 2007 a uverejnené v Ú. v. EÚ L 29, 2.2.2008, s. 24) si Talianska republika nesplnila povinnosti, ktoré jej vyplývajú z článkov 2 a 5 tohto rozhodnutia a zo ZFEÚ,
            
         
               —
            
            
               zaviazať Taliansku republiku na náhradu trov konania.
            
         
      Žalobné dôvody a hlavné tvrdenia
   
   Lehota na vykonanie rozhodnutia 2008/92 uplynula 11. septembra 2007.
   Talianska republika do dnešného dňa zatiaľ nevymohla celú pomoc, ktorú predmetné rozhodnutie kvalifikovalo ako protiprávnu alebo neoznámila Komisii, že uvedenú pomoc vymohla. Právne alebo praktické ťažkosti, ktoré uvádza Talianska republika ako dôvod oneskorenia výkonu tohto rozhodnutia nemožno v súlade judikatúrou Súdneho dvora použiť na odôvodnenie absolútnej nemožnosti vymôcť pomoc, pričom Talianska republika sa na túto absolútnu nemožnosť ani nikdy neodvolávala.
   Komisia okrem iného namieta, že Talianska republika ju s oneskorením informovala o pokračovaní vnútroštátneho konania o výkone tohto rozhodnutia, pričom porušila oznamovaciu povinnosť stanovenú v predmetnom rozhodnutí a zásadu lojálnej spolupráce.